## Izmjene i dopune Općih uvjeta ugovora o provođenju zdravstvene zaštite iz obveznog zdravstvenog osiguranja

### NN 4/2010 (8.1.2010.), Izmjene i dopune Općih uvjeta ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

118

Na osnovi članka 131., a u svezi s člankom 132. točkom 23. Zakona o obveznom zdravstvenom osiguranju (»Narodne novine« broj 150/08. i 94/09.), članka 295. Zakona o obveznim odnosima (»Narodne novine« broj 35/05., 41/08. i 134/09.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 8. sjednici održanoj 16. prosinca 2009. godine donijelo je

IZMJENE I DOPUNE

OPĆIH UVJETA UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju zdravstvene zaštite iz obveznog zdravstvenog osiguranja (»Narodne novine« broj 11/07., 40/07., 117/07., 11/08., 21/08., 45/08., 85/08., 7/09., 32/09., 46/09. i 63/09.) u članku 5. stavku 2. tiskanica »Prijava ozljede/bolesti« mijenja se, tiskana je uz ove Izmjene i dopune Općih uvjeta i čine njihov sastavni dio.

U stavku 4. riječ »tiskanice« briše se.

Članak 2.

U članku 20. stavku 3. riječi: »tiskanicama recepata i uputnica« zamjenjuje se riječima: »receptima i uputnicama«.

U stavku 4. riječi. »tiskanicu uputnice« zamjenjuju se riječima: »uputnicu«

Iza stavka 5. dodaje se novi stavak 6. koji glasi:

»Propisivanje lijekova na recept provodi se na tiskanicama recepta, odnosno putem elektroničkog recepta (e-recepta), a upućivanje na specijalističko-konzilijarnu, odnosno bolničku zdravstvenu zaštitu na tiskanicama uputnice, odnosno putem elektroničke uputnice (e-uputnice) u skladu s općim aktom Zavoda.

Dosadašnji stavak 6. postaje stavak 7.

Članak 3.

Članak 21. mijenja se i glasi:

»Članak 21.

Ustanova za svoje radnike, doktore medicine, odnosno privatnik obvezuju se da će osigurane osobe upućivati na pretrage primarne laboratorijske dijagnostike putem tiskanice »Uputnica za primarni laboratorij«, odnosno putem elektroničke uputnice za primarni laboratorij (e-uputnica za primarni laboratorij) u skladu s općim aktom Zavoda.«

Članak 4.

U članku 23. stavku 3. tiskanica »Izviješće o provedenom preventivnom pregledu u djelatnosti opće/obiteljske medicine« mijenja se, tiskana je uz ove Izmjene i dopune Općih uvjeta i čini njihov sastavni dio.

U stavku 4. riječi: »tiskanici uputnice« zamjenjuje se riječima: »uputnici«.

U stavku 6. tiskanica »Potvrda o izvršenom preventivnom pregledu« mijenja se, tiskana je uz ove Izmjene i dopune Općih uvjeta i čini njihov sastavni dio.

Članak 5.

U članku 23. a stavku 3. tiskanica »Izviješće o provedenom preventivnom pregledu u djelatnosti zdravstvene zaštite žena« mijenja se, tiskana je uz ove Izmjene i dopune Općih uvjete i čini njihov sastavni dio.

Članak 6.

Ove Izmjene i dopune Općih uvjeta objavljuju se u »Narodnim novinama«.

Klasa: 025-04/09-01/262

Urbroj: 338-01-01-09-1

Zagreb, 16. prosinca 2009.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

[**TISKANICE**](dodatni/406797.pdf)

Izmjene i dopune, NN 4/2010-118